Ukrainalik deputatlar shuningdek, BMT bosh kotibini urushni to‘xtatishda vositachilik qilishga chaqirgan. Foto: AP Ukraina parlamenti BMT, Qizil xoch, Yevroparlament va boshqa xalqaro tashkilotlarga zudlik bilan mamlakat aholisi himoyasini ta’minlashni so‘rab murojaat qildi. Mamlakat Oliy radasi xalqaro hamjamiyatdan quyidagilarni so‘radi: Ukraina ustida parvoz qilish taqiqlangan hudud joriy etish;   odamlarni xavfsiz tarzda evakuatsiya qilish uchun «yashil» yo‘laklar tashkil qilish;   Ukrainaga BMT Bosh assambleyasi asosida tinchlikparvar kuchlarni kiritish. Bundan tashqari, deputatlar BMT bosh kotibini urushni to‘xtatishda vositachilik qilishga chaqirgan.